open-index/open-wikipedia-markdown huggingface dataset:
แผนภาพเวนน์

[thumb|'''แผนภาพเวนน์''' แสดง[ตัวเขียนพิมพ์ใหญ่ที่ใช้ร่วมกันระหว่างอักษรกรีก อักษรละติน และอักษรรัสเซีย]]

**แผนภาพเวนน์** หรือ **แผนภาพเซต** เป็นแผนภาพที่แสดงความเกี่ยวเนื่องเชิงตรรกศาสตร์ทั้งหมดระหว่างเซตจำนวนจำกัด จอห์น เวนน์ คิดแผนภาพเวนน์ขึ้นราว ค.ศ. 1880 แผนภาพเวนน์ใช้สอนทฤษฎีเซตพื้นฐาน เช่นเดียวกับแสดงภาพความเกี่ยวเนื่องความสัมพันธ์อย่างง่ายในวิชาความน่าจะเป็น ตรรกศาสตร์ สถิติ ภาษาศาสตร์ และวิทยาการคอมพิวเตอร์

## ประวัติ
แผนภาพเวนน์นำเสนอครั้งแรกในปี 1880 โดยจอห์น เวนน์ (1834–1923) ในเอกสารเรื่อง *On the Diagrammatic and Mechanical Representation of Propositions and Reasonings* ใน "นิตยสารเชิงปรัชญาและวิทยาศาสตร์" เกี่ยวกับวิธีต่าง ๆ สำหรับแสดงประพจน์โดยแผนภาพ ประโยชน์ของแผนภาพในวิชาคณิตตรรกศาสตร์ ที่ Ruskey และ M. Weston กล่าวไว้ "ไม่ใช่ว่าจะศึกษาประวัติง่าย แต่แผนภาพที่มักกล่าวถึงเวนน์ ที่จริงแล้ว เกินก่อนหน้าเวนน์นานมากอย่างแน่นอน อย่างไรก็ตามแผนภาพเหล่านี้ควรจะใช้ชื่อเวนน์ เพราะเขาได้สำรวจและนำประโยชน์มาใช้อย่างครอบคลุม และเป็นคนแรกที่ทำแผนภาพเวนน์เป็นกรณีทั่วไป"

เวนน์ไม่ได้ใช้ชื่อ "แผนภาพเวนน์" และเรียกการคิดค้นนี้ว่า "วงกลมอ็อยเลอร์" (Eulerian Circles) เช่นเขาเขียนเปิดบทความเมื่อปี 1880 ว่า "Schemes of diagrammatic representation have been so familiarly introduced into logical treatises during the last century or so, that many readers, even those who have made no professional study of logic, may be supposed to be acquainted with the general nature and object of such devices. Of these schemes one only, viz. that commonly called 'Eulerian circles,' has met with any general acceptance..." คนแรกที่ใช้ชื่อ"แผนภาพเวนน์" คือ แคลเรนซ์ เออร์วิง ลูวิส เมื่อปี 1918 ในหนังสือ"A Survey of Symbolic Logic"

แผนภาพเวนน์คล้ายกับแผนภาพอ็อยเลอร์ที่เลอ็อนฮาร์ท อ็อยเลอร์ (1708–1783) คิดขึ้นในคริสต์ศตวรรษที่ 18 M.&nbsp;E.&nbsp;Baron ให้ข้อสังเกตว่า ก็อทฟรีท วิลเฮ็ล์ม ไลบ์นิทซ์ (1646–1716) ได้ทำแผนภาพคล้าย ๆ กับแผนภาพอ็อยเลอร์ในช่วงคริสต์ศตวรรษที่ 17 แต่แผนภาพจำนวนมากไม่ได้เผยแพร่ เธอได้สังเกตแผนภาพคล้ายของอ็อยเลอร์ของราโมน ยุลย์ ในคริสต์ศตวรรษที่ 13

## อ้างอิง

## หมายเหตุ

หมวดหมู่:แผนภาพ
หมวดหมู่:Graphical concepts in set theory
หมวดหมู่:แผนภูมิและแผนภาพทางสถิติ
เทศบาลตำบลบ้านไร่

**เทศบาลตำบลบ้านไร่** อาจหมายถึง
* เทศบาลตำบลบ้านไร่ อำเภอบ้านไร่ จังหวัดอุทัยธานี
* เทศบาลตำบลบ้านไร่ อำเภอดำเนินสะดวก จังหวัดราชบุรี
* เทศบาลตำบลบ้านไร่ อำเภอหาดใหญ่ จังหวัดสงขลา

บ้านไร่
ซูงาโอะ คัมเบะ

**ซูงาโอะ คัมเบะ** () เป็นหัวหน้าผู้ฝึกสอนสัญชาติญี่ปุ่นที่มีความรู้และประสบการณ์จากการทำทีมในระดับเจลีกของประเทศญี่ปุ่น นอกจากนี้เขายังเคยเป็นหัวหน้าผู้ฝึกสอนให้กับทีมชาติชุดใหญ่ของฟิลิปปินส์และกวม 

คัมเบะเคยเป็นหัวหน้าผู้ฝึกสอนให้กับหลายสโมสรในประเทศไทย ได้แก่ นครราชสีมา มาสด้า เอฟซี, เชียงใหม่ เอฟซี, อุบล ยูเอ็มที  ยูไนเต็ด, ขอนแก่น ยูไนเต็ด , ระยอง และสุโขทัย

## เกียรติประวัติ
### ผู้ฝึกสอน
**นครราชสีมา มาสด้า**
* ไทยลีกดิวิชัน 1(1): 2557

## อ้างอิง

หมวดหมู่:นักฟุตบอลชาวญี่ปุ่น
หมวดหมู่:ผู้จัดการทีมฟุตบอลชาวญี่ปุ่น
หมวดหมู่:บุคคลจากจังหวัดชิซูโอกะ
หมวดหมู่:ผู้จัดการทีมฟุตบอลในไทยลีก
หมวดหมู่:ชาวญี่ปุ่นในประเทศไทย
หมวดหมู่:ผู้จัดการทีมฟุตบอลทีมชาติฟิลิปปินส์
หมวดหมู่:ผู้จัดการทีมฟุตบอลทีมชาติกวม
หมวดหมู่:ผู้จัดการทีมฟุตบอลทีมชาติหมู่เกาะนอร์ทเทิร์นมาเรียนา
หมวดหมู่:ผู้จัดการทีมเจฟ ยูไนเต็ด ชิบะ
หมวดหมู่:ผู้จัดการทีมสโมสรฟุตบอลนครราชสีมา มาสด้า
หมวดหมู่:ผู้จัดการทีมสโมสรฟุตบอลเชียงใหม่
หมวดหมู่:ผู้จัดการทีมสโมสรฟุตบอลอุบล ยูไนเต็ด
หมวดหมู่:ผู้จัดการทีมสโมสรฟุตบอลหนองบัว พิชญ
หมวดหมู่:ผู้จัดการทีมสโมสรฟุตบอลขอนแก่น ยูไนเต็ด
หมวดหมู่:ผู้จัดการทีมสโมสรฟุตบอลระยอง
หมวดหมู่:ผู้จัดการทีมสโมสรฟุตบอลสุโขทัย
หมวดหมู่:ชาวญี่ปุ่นในประเทศไทย
SA

**Sa**, **SA** หรือ **S.A.** อาจหมายถึง 
* ภาวะขยายความรู้สึกจากกาย (somatosensory amplification)
* ชตูร์มับไทลุง (Sturmabteilung)
การสร้างเรื่องจากความจำเสื่อม

ในจิตวิทยาหรือจิตเวชศาสตร์ **การสร้างเรื่องจากความจำเสื่อม** หรือ **การกุเหตุความจำเสื่อม**  (  มากจากคำในภาษาละตินที่แปลว่า  "การเล่าเรื่อง") เป็นความปั่นป่วนของความจำที่ปรากฏโดยคำพูดหรือการกระทำที่ไม่ตรงกับประวัติ  ภูมิหลัง  หรือสถานการณ์ในปัจจุบัน  โดยที่ไม่ได้มีเจตนาที่จะหลอกลวง 
การกุเหตุความจำเสื่อมต่างจากการโกหกเพราะไม่มีเจตนาที่จะหลอกลวง และบุคคลนั้นไม่รู้ว่า  ข้อมูลของตนนั้นไม่ตรงกับความจริง 
แม้ว่า  บุคคลนั้นอาจจะแสดงเนื้อความที่ปรากฏอย่างโต้ง ๆ ว่าไม่จริง  แต่ว่า  เรื่องที่กุขึ้นบางครั้งอาจจะเชื่อมโยงกัน  สอดคล้องกัน  และไม่มีอะไรแปลก  
บุคคลที่กุความขึ้นอาจจะมีความจำที่ไม่ถูกต้อง  "เริ่มตั้งแต่เป็นความเพี้ยนไปเพียงเล็กน้อย  จนถึงเป็นเรื่องกุที่แปลกประหลาด" 
และมักจะมั่นใจถึงความจำของตน  แม้ว่าจะมีหลักฐานที่ขัดแยังกัน 
เหตุที่ปรากฏของการกุโดยมากมาจากความเสียหายในสมองหรือภาวะสมองเสื่อม  เช่นที่เกิดจากโรคพิษสุรา  (alcoholism) จากหลอดเลือดโป่งพอง หรือจากโรคอัลไซเมอร์

## รูปแบบ
การกุเหตุความจำเสื่อมโดยทั่วไปมีสองแบบคือ  แบบเกิดขึ้นเอง  (spontaneous)  หรือแบบมีการชักนำ (provoked)

**การกุเหตุความจำเสื่อมแบบเกิดขึ้นเอง**  () หรือ **การกุเหตุความจำเสื่อมปฐมภูมิ** ()  ไม่ได้เกิดขึ้นตอบสนองต่อสิ่งกระตุ้น 
และปรากฏเหมือนกับไม่ได้อยู่ใต้อำนาจจิตใจ 
การกุแบบเกิดขึ้นเองค่อนข้างจะมีน้อย
และอาจเป็นผลจากการทำงานร่วมกันของพยาธิในสมองกลีบหน้าและภาวะเสียความจำแบบ  dissociative
และเกิดขึ้นบ่อยในคนไข้ภาวะสมองเสื่อม

ส่วน  **การกุเหตุความจำเสื่อมแบบมีการชักนำ**  () หรือ  **การกุเหตุความจำเสื่อมแบบชั่วขณะ**  () หรือ  **การกุเหตุความจำเสื่อมทุติยภูมิ** ()  เป็นเรื่องสามัญสำหรับคนไข้มีความจำเสื่อม  และเกิดขึ้นบ่อย ๆ ทั้งในภาวะเสียความจำและทั้งในภาวะสมองเสื่อม 
การกุแบบมีการชักนำจะปรากฏชัดเจนด้วยการทดสอบความจำ 

การจำแนกการกุเหตุความจำเสื่อมอีกอย่างหนึ่งก็คือแยกเป็นทางวจีกรรม  (verbal)  และทางกายกรรม  (behavioral)
การกุทางวจีกรรมเป็นการกล่าวคำโดยใช้ความจำที่ผิดพลาด  และเกิดขึ้นบ่อยกว่า
ในขณะที่การกุทางกายกรรมเกิดขึ้นเมื่อบุคคลนั้นกระทำการโดยใช้ความจำที่ผิดพลาดนั้น 

## ลักษณะ
ความจำที่นำไปสู่การกุมักจะอยู่ในส่วนของระบบความจำเกี่ยวกับอัตชีวประวัติ  (autobiographical memory)
ซึ่งชี้ให้เห็นถึงกระบวนการที่ซับซ้อนและละเอียดอ่อนที่สามารถเกิดความผิดพลาดขึ้นในช่วงเข้ารหัส  (encoding)  ช่วงบันทึก  (storage)  และช่วงระลึกถึง  (recall)  ความจำอย่างใดอย่างหนึ่ง  ช่วงใดช่วงหนึ่งก็ได้ 
การกุเหตุความจำเสื่อมแบบนี้พบได้บ่อยในคนไข้ที่มี Korsakoff's syndrome

## อาการที่เป็นลักษณะเฉพาะ
การกุเหตุความจำเสื่อมมีลักษณะเฉพาะหลายอย่าง
# ทั่วไปมักเกิดทางคำพูด  แต่เกิดขึ้นได้ด้วยทางการทำท่าทางที่แสดงความหมาย  หรือทางการกระทำ
# สิ่งที่กุอาจจะเป็นข้อมูลที่เกี่ยวกับอัตชีวประวัติและเกี่ยวกับข้อมูลที่ไม่เกี่ยวกับตนอื่น ๆ เช่นประวัติศาสตร์  นิทาน  และที่เกี่ยวกับ  semantic memory  แบบอื่น ๆ
# เรื่องที่พูดถึงอาจจะแปลกประหลาดหรือคล้องจองกัน
# ประเด็นและรายละเอียดของเรื่องที่พูดอาจจะไม่เป็นความจริง
# เรื่องที่พูด  มาจากความจำของคนไข้เกี่ยวกับประสบการณ์ที่เกิดขึ้นจริง ๆ รวมทั้งความคิดในอดีตและในปัจจุบัน
# คนไข้ไม่มีความสำนึกถึงความผิดปกติหรือความไม่สมควรของเรื่องที่พูด  และไม่มีความสนใจหรือความวิตกกังวลถ้าบอกความผิดพลาดนั้นต่อคนไข้
# คนไข้ไม่มีจุดประสงค์ที่ซ่อนเร้นอะไร ๆ ในการเล่าเรื่องนั้น
# บุคลิกของคนไข้อาจจะมีอิทธิพลต่อความพร้อมที่จะกุเรื่อง

## ดูเพิ่ม
* ภาวะเสียสำนึกความพิการ

## เชิงอรรถและอ้างอิง

## แหล่งข้อมูลอื่น
*

*

หมวดหมู่:ความผิดปกติทางความจำ
Hypergeusia

**Hypergeusia** เป็นความผิดปกติของการลิ้มรสที่ประสาทสัมผัสในลิ้นมีความไวผิดปกติ

ความผิดปกติอาจมีความสัมพันธ์กับรอยโรคใน  posterior cranial fossa  และโรคแอ็ดดิสัน  (ต่อมหมวกไตส่วนนอกทำงานไม่เพียงพอแบบปฐมภูมิ)  ที่คนไข้จะอยากจะทานของเค็มและของเปรี้ยวเนื่องจากมีการสูญเสียไอออนอย่างผิดปกติผ่านปัสสาวะ

## ดูเพิ่ม
* ซูเปอร์เทสเตอร์ (ผู้ที่มีความสามารถรับรู้รสดีกว่าคนอื่น)

## เชิงอรรถและอ้างอิง

หมวดหมู่:ระบบลิ้มรส
สนามกีฬาแห่งชาติ ฮัสซานัล โบลเกียห์

**สนามกีฬาแห่งชาติ ฮัสซานัล โบลเกียห์** ตั้งอยู่ที่เมืองเบอรากัซในเขตปริมณฑลของกรุงบันดาร์เซอรีเบอกาวัน ประเทศบรูไน เริ่มก่อสร้างในปี พ.ศ. 2523 แล้วเสร็จในปี พ.ศ. 2526 ซึ่งเป็นสนามกีฬาขนาดใหญ่อันดับที่ 4 ของประเทศบรูไน

ในปี พ.ศ. 2542 สนามกีฬาแห่งนี้เป็นสนามกีฬาหลักของกีฬา ซีเกมส์ ครั้งที่ 20 ที่บรูไนเป็นเจ้าภาพ

## พิธีเปิดการแข่งขันกีฬาซีเกมส์
พิธีเปิดการแข่งขันกีฬาซีเกมส์ในปี 1999 โดยมีประเทศอาเซียน 10 ประเทศในวันที่ 8 กันยายนและมีการจูดคบเพลิงที่มีกระถางคบเพลิงเหมือนสัญลักษณ์กีฬาซีเกมส์ครั้งที่ 20

## อ้างอิง

หมวดหมู่:สนามฟุตบอลในประเทศบรูไน
หมวดหมู่:สนามกีฬาในประเทศบรูไน
หมวดหมู่:สนามกีฬาแห่งชาติ
แอนตัน-บาบินสกีซินโดรม

**แอนตัน-บาบินสกีซินโดรม** () เป็นอาการที่เกิดขึ้นน้อย  เกิดจากความเสียหายที่สมองกลีบท้ายทอยที่คนไข้มองไม่เห็นเพราะเหตุคอร์เทกซ์ (คือตาไม่ได้เป็นอะไร  แต่ความเสียหายในสมองทำให้มองไม่เห็น)  แต่ยืนยันอย่างแน่วแน่เด็ดเดี่ยวว่า  ตนมองเห็น  ทั้ง ๆ ที่มีหลักฐานที่ชัดเจนว่ามองไม่เห็น คนไข้กลบเกลื่อนการมองไม่เห็นของตนโดยการกุเหตุความจำเสื่อม  (confabulation)  อาการนี้ตั้งชื่อตามประสาทแพทย์ชาวออสเตรียเกเบรียล แอนตัน  และประสาทแพทย์ชาวฝรั่งเศสโจเซ็ฟ บาบินสกี

## อาการ
อาการนี้พบมากที่สุดในคนไข้โรคหลอดเลือดสมอง  แต่ก็พบในคนไข้ที่มีความบาดเจ็บที่ศีรษะด้วย  นักประสาทวิทยาแม็คโดนัลด์ คริชลีย์พรรณนาอาการนี้ไว้ว่า

ความผิดปกติในการทำหน้าที่ที่เกิดอย่างฉับพลันของสมองกลีบท้ายทอย  ส่วนใหญ่ทำให้เกิดผลทางกายภาพและจิตภาพที่ความสับสนทางจิตใจปรากฏอย่างเด่นชัด ดังนั้น  อาจจะเป็นเวลาหลายวันก่อนที่ญาติ ๆ หรือเจ้าหน้าที่พยาบาลจะสังเกตว่า  คนไข้มองไม่เห็นอะไร นี่ไม่ใช่เพียงแค่เพราะว่า  คนไข้ไม่เล่าเองว่าตนมองไม่เห็น แต่ว่า คนไข้กลับทำให้ผู้ที่อยู่ใกล้ ๆ เข้าใจผิดโดยมีพฤติกรรมและคำพูดเหมือนกับว่ามองเห็น
ถึงอย่างนั้น  คนไข้จะเรียกความสนใจก็เมื่อเดินชนเฟอร์นิเจอร์  เดินสะดุดสิ่งของ  และมีปัญหาในการไปในที่ต่าง ๆ คนไข้อาจจะพยายามเดินผ่านกำแพงหรือประตูเพื่อที่จะไปสู่อีกห้องหนึ่ง ความน่าสงสัยก็จะเพิ่มขึ้นเรื่อย ๆ เมื่อคนไข้เริ่มกล่าวถึงบุคคลและวัตถุต่าง ๆ ที่อยู่รอบ ๆ ตัว  ทั้ง ๆ ที่บุคคลหรือสิ่งเหล่านั้นไม่ได้อยู่ในที่ใกล้ ดังนั้น  คนไข้จึงปรากฏว่ามีอาการสองอย่าง  คือ  ภาวะเสียสำนึกความพิการและการกุเหตุความจำเสื่อม โดยที่อาการหลังมีอิทธิพลต่อทั้งการพูดต่อทั้งพฤติกรรม


ถ้าตั้งประเด็นว่าอาการที่พึ่งกล่าวถึงเป็นอาการตรงกันข้ามกับสภาวะเห็นทั้งบอด  (blindsight)  อาจจะทำให้เข้าใจเรื่องนี้ชัดเจนยิ่งขึ้น   สภาวะเห็นทั้งบอดเป็นอาการที่ปรากฏต่อคนไข้ว่าไม่สามารถเห็นอะไรในส่วนหนึ่งของลานสายตา  แต่ความจริงแล้ว  กลับมี "การเห็น" ที่คนไข้สามารถนำข้อมูลไปใช้ได้จริง ๆ 

## เหตุ
สาเหตุที่คนไข้ Anton-Babinski syndrome ปฏิเสธการมองไม่เห็นนั้นยังไม่ชัดเจน  แม้ว่าจะมีทฤษฏีหลายอย่าง สมมุติฐานหนึ่งก็คือ  ความเสียหายต่อคอร์เทกซ์สายตาทำให้ไม่มีการสื่อสารระหว่างระบบสายตากับระบบภาษาในเขตอื่น ๆ ของสมอง คือ  มีภาพที่เห็นทางตาจริง ๆ แต่สมองไม่สามารถทำการแปลผล  ระบบภาษาจึงต้องกุเรื่องที่จะอธิบายเรื่องของการเห็นนั้นขึ้น

## ในสื่อ
Anton-Babinski syndrome ปรากฏในละครชุดเรื่องเฮาส์ เอ็ม.ดี.  ในตอน "Euphoria ตอนหนึ่ง"  และ "Euphoria ตอนสอง"  แม้ว่าจะแสดงว่าอาการเกิดขึ้นเพราะโรคฝีในสมองจากอะมีบา  (เยื่อหุ้มสมองและสมองอักเสบจากอะมีบาแบบปฐมภูมิ) ทั้ง ๆ ที่โรคนี้ไม่ได้ทำให้เกิด Anton-Babinski syndrome จริง ๆ

อาการนี้ปรากฏเป็นเรื่องเด่นในนวนิยายของรูปเปิรต์ ทอมสัน  เรื่อง  "The Insult"  และมีการพูดถึงในนวนิยายวิทยาศาสตร์ของปีเตอร์ วัตตส์  เรื่อง  "Blindsight"

อาการนี้เรียกว่า  "Anton's Blindness"  โดยเป็นคำอุปมาในหนังสือเกี่ยวกับวิกฤติเศรษฐกิจและผลต่อผู้บริโภคของราช พาเท็ล  ชื่อว่า  "The Value of Nothing" 

ในภาพยนตร์ของลาร์ส วอน ทเรีย  เรื่อง  "Dogville"  ตัวละครชื่อแจ็ค แม็คเคย์  ทำเหมือนกับเขาสามารถมองเห็นแต่แสดงอาการหลายอย่างที่ชี้ให้เห็นว่า  มองไม่เห็น

## ดูเพิ่ม
* ภาวะเสียสำนึกความพิการ
* ภาวะไม่รู้ใบหน้า

## เชิงอรรถและอ้างอิง

## บรรณานุกรม
Critchley, Macdonald, *The Divine Banquet of the Brain*, Raven, New York, 1979

หมวดหมู่:ความผิดปกติทางประสาทวิทยา
การพิสูจน์เชิงคณิตศาสตร์

ในคณิตศาสตร์ **การพิสูจน์เชิงคณิตศาสตร์** () คือการแสดงให้เห็นว่า ถ้าหากประพจน์ (หรือในบางกรณีเป็นสัจพจน์) บางอย่างเป็นจริงแล้ว ประพจน์ทางคณิตศาสตร์เป็นผลจากสมมุติฐานดังกล่าวที่จะต้องเป็นจริงด้วย เราจะเห็นได้ว่าการพิสูจน์เป็นการให้เหตุผลเชิงนิรนัย () มากกว่าที่จะเป็นการให้เหตุผลเชิงอุปนัย () หรือได้จากการวิพากษ์เชิงประจักษ์ หรือ ได้โดยจากประสบการณ์หรือการทดลอง () การพิสูจน์เชิงคณิตศาสตร์นั้น ต้องแสดงให้เห็นให้ได้ว่าประพจน์ที่เรากำลังพิสูจน์นั้นต้องเป็นจริงในทุกกรณี ซึ่งในกรณีที่ง่ายที่สุดอาจทำได้โดยการจำแนกให้เห็นทุกกรณีที่เป็นไปได้ และแสดงให้เห็นแต่ละกรณีนั้นเป็นจริงอย่างไร ไม่ใช่เพียงแค่แจกแจงแต่กรณีที่เราสามารถยืนยันได้เท่านั้น ในทางกลับกัน ประพจน์ที่ถูกเชื่อกันว่าเป็นจริง โดยที่เรายังหาวิธีพิสูจน์ไม่ได้เราเรียก ประพจน์เช่นนี้ว่า ข้อความคาดการณ์ () เช่น ข้อความคาดการณ์ของโกลด์บาค () และ สมมุติฐานของรีมันน์ () เป็นต้น

การพิสูจน์นั้นใช้ประโยชน์จากตรรกศาสตร์ซึ่งมักเป็นภาษาที่รัดกุมแต่ในบางครั้งก็มักจะใช้ภาษาที่เกิดขึ้นตามธรรมชาติเพื่อการสื่อสารหรือ ภาษาธรรมชาติ ในการอธิบายด้วยซึ่งก่อให้เกิดความกำกวม

## วิธีการพิสูจน์

### การพิสูจน์ตรง

การพิสูจน์ตรง ข้อสรุปได้จากนำผลลัพธ์จากสัจพจน์ นิยาม และทฤษฎีบทก่อนหน้า การพิสูจน์ตรงใช้ยืนยันว่าผลรวมของจำนวนเต็มคู่สองจำนวนเป็นจำนวนคู่

:พิจารณาจำนวนเต็ม *x* และ *y* เพราะเป็นจำนวนคู่ เราสามารถเขียน *x*&nbsp;=&nbsp;2*a* และ *y*&nbsp;=&nbsp;2*b* ตามลำดับ สำหรับบางจำนวนเต็ม *a* และ *b* จะได้ *x*&nbsp;+&nbsp;*y*&nbsp;= 2*a*&nbsp;+&nbsp;2*b*&nbsp;= 2 (*a*+*b*) ดังนั้น ชัดเจนว่า *x*+*y* มี 2 เป็นตัวประกอบ ดังนั้นผลรวมของจำนวนเต็มคู่สองจำนวนใด ๆ เป็นจำนวนคู่เสมอ

การพิสูจน์นี้ใช้นิยามจำนวนเต็มคู่ สมบัติของการปิดของจำนวนเต็มภายใต้การบวกและการคูณ และ สมบัติการแจกแจง

### การพิสูจน์โดยการอุปนัยเชิงคณิตศาสตร์

การพิสูจน์โดยการอุปนัยไม่เหมือนกับการให้เหตุผลแบบอุปนัยเชิงตรรกศาสตร์ แม้ว่าแนวคิดรวบยอดจะคล้ายกัน การพิสูจน์แบบนี้ มีการพิสูจน์ "ขั้นฐาน" หนึ่งประพจน์ และพิสูจน์ "กฎการอุปนัย" ที่กล่าวว่า*ถ้า*กรณีใดกรณีหนึ่งเป็นจริง*แล้ว*กรณีอื่นก็เป็นจริง เมื่อใช้กฎการอุปนัยซ้ำหลายครั้ง จาก "ขั้นฐาน" ที่พิสูจน์แยกกัน นำมาพิสูจน์กรณีอื่น ๆ เป็นอนันต์กรณี เพราะว่าขั้นฐานเป็นจริง กรณีอื่น ๆ อีกอนันต์กรณีก็ต้องเป็นจริง แม้ว่าเราไม่สามารถพิสูจน์กรณีทั้งหมดโดยตรงได้ เพราะมีเป็นอนันต์ ส่วนหนึ่งของการอุปนัยคือ การลดหลั่นอนันต์ (infinite descent) สามารถใช้พิสูจน์ความเป็นอตรรกยะของ <math>\sqrt{2}</math>

การใช้งานโดยทั่วไปโดยอุปนัยเชิงคณิตศาสตร์คือพิสูจน์ว่าสมบัติอย่างหนึ่งที่เป็นจริงกับจำนวนหนึ่งเป็นจริงกับจำนวนนับทุกจำนวน:
ให้ } เป็นเซตของจำนวนนับ และ  เป็นข้อความทางคณิตศาสตร์ที่มีจำนวนนับ  เป็นสมาชิกของ  ที่
* **(i)**  เป็นจริง กล่าวคือ  เป็นจริงสำหรับ 
* **(ii)**  เป็นจริงเมื่อ  เป็นจริงเสมอ กล่าวคือ  เป็นจริง แปลว่า  ก็เป็นจริง
* **แล้ว  เป็นจริงสำหรับทุกจำนวนนับ **

เช่น เราสามารถพิสูจน์ว่าจำนวนนับทุกจำนวนในรูป  เป็นจำนวนคี่ ให้ P(n) แทน "2n+1 เป็นจำนวนคี่":
:** (i) ** สำหรับ  จะได้ว่า  และ  เป็นจำนวนคี่ ดังนั้น  เป็นจริง
:** (ii) **สำหรับทุก  ถ้า  เป็นจำนวนคี่แล้ว (2n + 1) + 2 ก็เป็นจำนวนคี่เพราะการบวก  กับจำนวนคี่จะได้ผลลัพธ์เป็นจำนวนคี่ แต่   ดังนั้น  เป็นจำนวนคี่ () ดังนั้น  เป็นจริงถ้า  เป็นจริง
:**ฉะนั้น**  เป็นจำนวนคี่สำหรับทุกจำนวนนับ 

ภาษาอังกฤษนิยมใช้คำว่า  หมายถึงการอุปนัยเชิงคณิตศาสตร์มากกว่า 

## อ้างอิง

หมวดหมู่:การพิสูจน์
หมวดหมู่:คณิตตรรกศาสตร์
หมวดหมู่:คำศัพท์คณิตศาสตร์
ชั่วไซ

**[[จฺวางชินหวาง]]** พระนามเดิม**ชั่วไซ** (17 มกราคม ค.ศ. 1629 - 12 มกราคม ค.ศ. 1655) เป็นพระราชโอรสพระองค์ที่ 5 ของจักรพรรดิฉงเต๋อกับพระชายาเช่อ สกุลเย่เฮ่อน่าลา ซุ่นจื้อปีที่ 1 ได้รับการแต่งตั้งเป็นเฉิงเจ๋อจวิ้นหวัง ต่อมาซุ่นจื้อปีที่ 8 ได้รับการเลื่อนเป็นเฉิงเจ๋อยู่ชินหวัง หลังจากเจ้าชายชั่วไซสิ้นพระชนม์ ทายาทคือเจ้าปั๋วกั่วตั๋วได้สืบทอดตำแหน่งต่อในนามจวงจิ้งชินหวัง ในสมัยจักรพรรดิเฉียนหลงได้ทรงนำเชื้อสายจฺวางชินหวางบรรจุอยู่ในอ๋องพระมาลาเหล็ก

## พระบรมวงศานุวงศ์
* พระบิดา: จักรพรรดิฉงเต๋อ
* พระมารดา: พระชายาเช่อ สกุลเย่เฮ่อน่าลา
* พระโอรส
** เจ้าชายปั๋วกั่วตั๋ว (博果鐸, 1650-1723) จวงจิ้งชินหวัง (莊靖親王, 1655-1723)
** เจ้าชายปั๋วเหวิงกั่วนั่ว (博爾果洛, 1651-1712) อี่เก๋อฮุ่ยจวิ้นหวัง (已革惠郡王)
** เจ้าชายหลัวเอ๋อปู้ (鞥額布, 1652-1681) อี่เก๋อเหวินซีเจียงจู (輔國溫僖將軍)
** เจ้าชายสุยฮา (隨哈, 1654-1657)
* พระธิดา
** เจ้าหญิงไม่ปรากฏพระนาม
** เจ้าหญิงเหอชั่ว เหอซุ่นกงจวู่ (和硕和顺公主, 1648–1691); จักรพรรดิซุ่นจื้อทรงรับเป็นพระราชธิดาบุญธรรม

หมวดหมู่:จฺวางชินหวาง
Transverse temporal gyrus

**Transverse temporal gyrus** (แปลว่า รอยนูนสมองกลีบขมับแนวขวาง, พหูพจน์  gyri, มีชื่ออื่นว่า **, Heschl's convolutions, **)
อยู่ในคอร์เทกซ์การได้ยินปฐมภูมิ  (primary auditory cortex) ที่ฝังอยู่ในร่องข้างของสมองมนุษย์
เป็นส่วนของเขตบร็อดแมนน์ 41
เป็นเปลือกสมองเขตแรกที่แปลผลข้อมูลที่ได้จากการได้ยิน
โดยกายวิภาคแล้ว transverse temporal gyri มีลักษณะพิเศษกว่ารอยนูนอื่น ๆ เพราะว่านอนไปตามแนวขวางสู่ด้านใน  (medial) ของสมอง
แทนที่จะนอนไปตามแนวหน้าหลังเหมือนกับรอยนูนอื่น ๆ ในสมองกลีบขมับ

โดยการสร้างภาพในสมองโดยวิธี  fMRI  ได้พบการทำงานใน transverse temporal gyri ในขณะที่มีการแปลผลการได้ยินเกี่ยวกับความทุ้มแหลมและเกี่ยวกับความหมาย

ชื่ออีกชื่อหนึ่งของรอยนูนว่า  Heschl's gyri  เป็นชื่อตั้งตามชื่อของนักกายวิภาคชาวออสเตรียชื่อว่า  Richard L. Heschl

## เชิงอรรถและอ้างอิง
* The peri-sylvian aphasias 

หมวดหมู่:สมองใหญ่
หมวดหมู่:รอยนูน
ฟันเฟือง

thumb|ฟันเฟือง

**ฟันเฟือง**,**เฟือง**() หรือที่เราเรียกทับศัพท์ว่า “เกียร์ (Gear)” ตามภาษาต้นฉบับนั้นเป็นที่รู้จักและใช้ประโยชน์กันมานานแล้ว โดยเฉพาะยุคปัจจุบัน ในงานต่าง ๆ ที่เกี่ยวกับเครื่องจักรและกลไกคงจะหลีกหนีการใช้เฟืองไปไม่พ้น เราอาจจะรู้จักรูปร่างภายนอกของเฟืองกันเป็นอย่างดี แต่สำหรับรายละเอียดที่ลึกลงไปกว่านั้นแล้ว น้อยคนที่จะรู้จักอย่างถ่องแท้

**เฟือง** (Gear) เป็นเครื่องกลที่ทำงานโดยการหมุน เป็นที่รู้จักกันมานานแล้ว คาดว่าตั้งแต่ยุคที่มนุษย์เริ่มมีอารยธรรมและคิดประดิษฐ์เครื่องมือเครื่องใช้ขึ้นมา เฟืองก็เป็นชิ้นส่วนหนึ่งที่ถูกมนุษย์ทำขึ้นมา โดยเริ่มต้นที่เฟืองไม้ในยุคโบราณ แต่สำหรับเฟืองสมัยใหม่นั้นเพิ่งมีการปรับปรุงและเปลี่ยนแปลงลักษณะดังที่เราเห็นเมื่อไม่กี่ร้อยกว่าปีที่ผ่านมา เฟืองทำขึ้นมาเพื่อวัตถุประสงค์ในการ ใช้สำหรับการส่งกำลังในลักษณะของแรงบิด (Torque) โดยการหมุนของตัวเฟืองที่มีฟันอยู่ในแนวรัศมี โดยการส่งกำลังจะสามารถเกิดขึ้นได้ก็ต่อเมื่อมีฟันเฟืองตั้งแต่สองตัวขึ้นไป

## อ้างอิง
http://thailandindustry.com/guru/view.php?id=13479&section=9&rcount=Y 

หมวดหมู่:รถยนต์
หมวดหมู่:ยานพาหนะ
โฟอา

thumb|โฟอา
**โฟอา** เป็นเกาะและอำเภอของเขตการปกครองฮาอะไปในประเทศตองงา ตั้งอยู่ทางเหนือของนูกูอาโลฟาเมืองหลวงของประเทศ โฟอามีการเชื่อมต่อทางถนนกับเกาะลิฟูกา ซึ่งเป็นเกาะหลักของเขตการปกครองฮาอะไป โดยโฟอาอยู่ห่างจากลิฟูกา 640 กิโลเมตร โฟอามีพื้นที่ 13.39 ตารางกิโลเมตร ในปี ค.ศ. 2006 โฟอามีประชากรทั้งสิ้น 1,485 คน ซึ่งเพิ่มขึ้นจากปี ค.ศ. 1996 ที่มีประชากรทั้งสิ้น 1,434 คน

## เมืองในการปกครอง
*ฟาเลโลฮา
*ฟางาเลโออูงา
*โฟตูอา
*โลโลโฟอา

## ดูเพิ่ม
* รายชื่อเมืองในประเทศตองงา
* เขตการปกครองของตองงา

## อ้างอิง

## แหล่งข้อมูลอื่น
* Lifuka & Foa 

หมวดหมู่:เกาะในประเทศตองงา
หมวดหมู่:สถานที่ที่มีประชากรในประเทศตองงา
ตูอิฮาอะตากาลาอัว

**ราชวงศ์ตูอิฮาอะตากาลาอัว** () เป็นราชวงศ์ที่ปกครองจักรวรรดิตูอีโตงาร่วมกับราชวงศ์ตูอีโตงาและตูอิกาโนกูโปลู ราชวงศ์ตูอิฮาอะตากาลาอัวสถาปนาขึ้นโดยพระเจ้าเกาอูลูโฟนูอาตูอีโตงาพระองค์ที่ 24 โดยแต่งตั้งพระอนุชาของพระองค์คือเจ้าชายโมอูงาโมตูอาขึ้นเป็นตูอิฮาอะตากาลาอัวพระองค์แรก ราชวงศ์นี้ตั้งขึ้นเพื่อช่วยเหลือตูอีโตงาบริหารราชการแผ่นดินและปกป้องตูอีโตงาจากการถูกลอบปลงพระชนม์ซึ่งเกิดขึ้นมายาวนานหลายรัชกาล อย่างไรก็ตามในเวลาต่อมาราชวงศ์ตูอิฮาอะตากาลาอัวเริ่มมีบทบาททางการปกครอง โดยลดอำนาจตูอีโตงาลงและเนรเทศตูอีโตงาหลายพระองค์ไปอยู่ซามัวเพื่อสร้างฐานอำนาจของตน ในช่วงต้นของคริสต์ศตวรรษที่ 17 ราชวงศ์ตูอิฮาอะตากาลาอัวได้ตั้งตำแหน่งตูอิกาโนกูโปลูเพื่อช่วยเหลือในการบริหารราชการของจักรวรรดิ โดยพระเจ้าโมอูงาโอโตงา ตูอิฮาอะตากาลาอัวพระองค์ที่ 6 แต่งตั้ง เจ้าชายงาตา พระราชโอรสองค์แรกของพระองค์อันประสูติแด่พระชายาชาวซามัวขึ้นเป็นตูอิกาโนกูโปลูพระองค์แรก ซึ่งในระยะเวลาต่อมาราชวงศ์ตูอิกาโนกูโปลูจะมีอำนาจเหนือราชวงศ์ตูอิฮาอะตากาลาอัว 

การสืบราชสมบัติในราชวงศ์ตูอิฮาอะตากาลาอัวจะไม่ได้สืบต่อจากพ่อสู่ลูกเหมือนกับตูอีโตงาและตูอิกาโนกูโปลู แต่สืบทอดผ่านการคัดสรรสมาชิกในราชวงศ์ที่ได้รับการยอมรับมากที่สุดให้ขึ้นเป็นตูอิฮาอะตากาลาอัวพระองค์ต่อไป

## ดูเพิ่ม
* รายพระนามพระมหากษัตริย์ตองงา
* จักรวรรดิตูอีโตงา
* ตูอีโตงา
* ตูอิกาโนกูโปลู

## รายการอ้างอิง

หมวดหมู่:ประวัติศาสตร์ตองงา
หมวดหมู่:พระมหากษัตริย์ตองงา
ทิ้งทองหู

**ทิ้งทองหู** ( Jack) เป็นพืชในวงศ์  Gesneriaceae เป็นไม้เลื้อย มีขนละเอียดขึ้นตามกิ่ง แผ่นใบด้านล่าง ก้านดอก กลีบเลี้ยงและกลีบดอกด้านนอก แผ่นใบหนา เห็นเส้นใบไม่ชัดเจน ดอกช่อ มีริ้วประดับรูปไข่ กลีบเลี้ยงสีม่วงน้ำตาลอมเขียวกลีบดอกสีแดงสด ด้านในมีสีเหลืองแซม  ผลแบบแห้งแตก มีเมล็ดขนาดเล็กจำนวนมาก มีปุ่มกระจาย มีรยางค์รูปเส้นด้ายทั้งสองด้าน ในไทยพบเฉพาะทางภาคใต้ กระจายพันธุ์ตั้งแต่คาบสมุทรมลายูจนถึงเกาะบอร์เนียว

## อ้างอิง
http://web3.dnp.go.th/botany/plantdetail.aspx?monthno=201306&smonthname=June&slanguage=thai 

หมวดหมู่:วงศ์ว่านไก่แดง
วงศ์ว่านไก่แดง

**วงศ์ว่านไก่แดง** หรือ (:En:Gesneriaceae) เป็นวงศ์ของพืชมีดอกที่มีสมาชิกประมาณ  150 สกุลและประมาณ 3,200 สปีชีส์ในเขตร้อนของโลกเก่าและโลกใหม่  หลายสปีชีส์มีดอกสีสดใสและใช้เป็นไม้ประดับ

## ตัวอย่างสกุล
[thumb|''[Rhynchoglossum notonianum*]]

==แหล่งข้อมูลอื่น ==
*[http://persoon.si.edu/gesneriaceae/checklist/ World Checklist of Gesneriaceae]
*[http://www.genera-gesneriaceae.at/ Genera of Gesneriaceae]
*[http://gesneriads.ca/ Gesneriad Reference Web]
*[http://www.gesneriads.ca/Articles/Weber%20-%20Scientific%20Overview/Gesneriaceae_Article_Weber.htm Gesneriaceae:  A Scientific Overview, by Prof. Anton Weber]  (on the Gesneriad Reference Web)
*[http://hua.huh.harvard.edu/china/mss/volume18/GESNERIACEAE.published.pdf Gesneriaceae]  in [http://flora.huh.harvard.edu/china/ Flora of China]
*[http://www.gesneriadsociety.org/ The Gesneriad Society] (formerly the American Gloxinia and Gesneriad Society)
*[http://persoon.si.edu/gesneriaceae/bibliography/ Annotated Bibliography of the Gesneriaceae]
*[http://www.amjbot.org/cgi/content/abstract/89/2/296 Phylogenetic relationships in the Gesnerioideae (Gesneriaceae) based on nrDNA ITS and cpDNA trnL-F and trnE-T spacer region sequences]  (link to abstract)
*[http://www.amjbot.org/cgi/content/abstract/92/6/1017/ Evolution of Cyrtandra (Gesneriaceae) in the Pacific Ocean: the origin of a supertramp clade]
*[http://plantnet.rbgsyd.nsw.gov.au/emuwebnswlive/objects/common/webmedia.php?irn=39062&reftable=ebibliography Weber, A. 2004. Gesneriaceae and Scrophulariaceae: Robert Brown and now. *Telopea'' 10(2): 543-571.]
*Gesneriaceae: All you need to know about gesneriads. 
## อ้างอิง

หมวดหมู่:วงศ์ว่านไก่แดง
หม่อมหลวงนวลผ่อง เสนาณรงค์

ท่านผู้หญิง**นวลผ่อง เสนาณรงค์** (12 กุมภาพันธ์ พ.ศ. 2472 - 28 กุมภาพันธ์ พ.ศ. 2540) (เดิม **หม่อมหลวงนวลผ่อง สนิทวงศ์**) เป็นธิดาของพลตรี หม่อมสนิทวงศ์เสนี (หม่อมราชวงศ์ตัน สนิทวงศ์) กับท่านผู้หญิงแผ้ว สนิทวงศ์เสนี สมรสกับพลเอก แสวง เสนาณรงค์ อดีตรัฐมนตรีประจำสำนักนายกรัฐมนตรี เมื่อปี พ.ศ. 2497 มีบุตร-ธิดา 3 คน คือ
# เพชรพริ้ง สารสิน อดีตผู้อำนวยการใหญ่ ฝ่ายภาพลักษณ์และสื่อสารองค์กร บริษัท การบินไทย จำกัด (มหาชน) 
# พราวพร เสนาณรงค์ ผู้ช่วยเลขาธิการ สำนักงานคณะกรรมการกำกับหลักทรัพย์และตลาดหลักทรัพย์ (สมรสกับ พลตำรวจตรี ทันตแพทย์ พิมล บำรุง)
# แมนพงศ์ เสนาณรงค์ รองผู้จัดการ ตลาดหลักทรัพย์แห่งประเทศไทย 

ท่านผู้หญิงนวลผ่อง เสนาณรงค์ถึงแก่อนิจกรรม เมื่อวันที่ 28 กุมภาพันธ์ พ.ศ. 2540 สิริอายุ 68 ปี มีพิธีพระราชทานเพลิงศพเมื่อวันที่ 26 เมษายน พ.ศ. 2540 ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร

## เกียรติคุณ
ท่านผู้หญิงนวลผ่อง ได้รับใช้ใต้เบื้องพระยุคลบาทสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในตำแหน่งผู้อำนวยการกองหารายได้ สภากาชาดไทย ช่วยเหลืองานด้านอื่น ๆ ของสภากาชาดไทย เช่น เป็นกรรมการวางแผนและพัฒนา และกรรมการจัดการทรัพย์สิน ได้รับรางวัลบุคคลดีเด่นของชาติ ปี พ.ศ. 2539 สาขาเผยแพร่เกียรติภูมิของไทยจากสำนักงานคณะกรรมการเอกลักษณ์ของชาติ และเป็นนายกคนแรกของสมาคมศิษย์เซนต์ฟรังซีสซาเวียร์ คอนแวนต์

## เครื่องราชอิสริยาภรณ์

## อ้างอิง

หมวดหมู่:ท่านผู้หญิง
หมวดหมู่:หม่อมหลวง
นวลผ่อง
หมวดหมู่:คู่สมรสของนักการเมืองไทย
หมวดหมู่:บุคคลจากโรงเรียนเซนต์ฟรังซีสซาเวียร์คอนแวนต์
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
กิฟอินทูมี

**กิฟอินทูมี** () เป็นเพลงที่ 10 ในอัลบั้ม*[[เดนเจอรัส (อัลบั้ม)|เดนเจอรัส]]*ของไมเคิล แจ็กสันกับสแลชในปี ค.ศ. 1991 วางจำหน่ายเมื่อวันที่ 15 กุมภาพันธ์ ค.ศ. 1993

## รายชื่อเพลง
* **ซีดีซิงเกิลออสเตรีย**
# "กิฟอินทูมี" – 5:28
# "เดอร์ตีไดอานา" – 4:52
# "บีตอิต" – 4:17

* **ซีดีซิงเกิลสหราชอาณาจักร**
# "กิฟอินทูมี" (เวอร์ชันเสียงร้อง) – 4:42
# "เดอร์ตีไดอานา" – 4:52
# "บีตอิต" – 4:17

* **แผ่นเสียง 7 นิ้ว**
# "กิฟอินทูมี" – 5:28
# "เดอร์ตีไดอานา" – 4:52

## ชาร์ต

### ชาร์ตประจำสัปดาห์

### ชาร์ตสิ้นปี

## การรับรอง

## อ้างอิง

หมวดหมู่:เพลงในปี พ.ศ. 2534
หมวดหมู่:ซิงเกิลในปี พ.ศ. 2536
หมวดหมู่:เพลงของไมเคิล แจ็กสัน
หมวดหมู่:เพลงฮาร์ดร็อก
หมวดหมู่:เพลงที่ประพันธ์คำร้องโดยไมเคิล แจ็กสัน
หมวดหมู่:เพลงบันทึกเสียงที่ผลิตโดยไมเคิล แจ็กสัน
ซีเจ เพร์รี

**แคเธอรีน จอย เพร์รี** (Catherine Joy Perry; 24 มีนาคม ค.ศ. 1985) เป็นนักแสดงและนักมวยปล้ำอาชีพหญิงชาวอเมริกันที่รู้จักในWWEภายใต้ชื่อ **ลานา** (Lana) เป็นอดีตภรรยาของรูเซฟ

## ผลงานแสดง
### ภาพยนตร์

### โทรทัศน์

## ผลงานเพลง
### ซิงเกิลส์

## รางวัลความสำเร็จ
* ***[[Rolling Stone]]***
** Worst Storyline (2015)  
* ***[[Dave Meltzer#Wrestling Observer Newsletter awards|Wrestling Observer Newsletter]]***
** Best Gimmick (2014) with Rusev

## อ้างอิง

## แหล่งข้อมูลอื่น

* 
* 
* 
* 

หมวดหมู่:นักมวยปล้ำอาชีพหญิงชาวอเมริกัน
หมวดหมู่:นักแสดงอเมริกัน
หมวดหมู่:นักมวยปล้ำอาชีพจากรัฐฟลอริดา
หมวดหมู่:ชาวอเมริกันเชื้อสายเวเนซุเอลา
หมวดหมู่:ชาวอเมริกันเชื้อสายโปรตุเกส
หมวดหมู่:บุคคลจากแนชวิลล์
หมวดหมู่:ศิษย์เก่าจากมหาวิทยาลัยฟลอริดาสเตต
ตูอีกาโนกูโปลู

**ราชวงศ์ตูอีกาโนกูโปลู** () เป็นราชวงศ์ที่ปกครองจักรวรรดิตูอีโตงาร่วมกับราชวงศ์ตูอีโตงาและตูอิฮาอะตากาลาอัว ราชวงศ์ตูอิกาโนกูโปลูสถาปนาขึ้นโดยพระเจ้าโมอูงาโอโตงาตูอิฮาอะตากาลาอัวพระองค์ที่ 6 โดยแต่งตั้งพระราชโอรสของพระองค์ซึ่งมีพระราชมารดาเป็นชาวซามัวคือเจ้าชายงาตาขึ้นเป็นตูอิกาโนกูโปลูพระองค์แรก ราชวงศ์นี้ตั้งขึ้นเพื่อช่วยเหลือตูอิฮาอะตากาลาอัวบริหารราชการแผ่นดิน อย่างไรก็ตามในเวลาต่อมาราชวงศ์ตูอิกาโนกูโปลูเริ่มมีบทบาททางการปกครองมากขึ้น เห็นได้จากการที่ตูอีโตงาต้องอภิเษกสมรสเจ้าหญิงจากราชวงศ์ตูอิกาโนกูโปลูแทนที่จะมาจากตูอิฮาอะตากาลาอัว ในช่วงปลายจักรวรรดิตูอีโตงาเกิดการแตกแยกขึ้นระหว่างราชวงศ์และผู้ปกครองท้องถิ่นต่างๆ ซึ่งในท้ายที่สุดพระเจ้าเตาฟาอาเฮาจากราชวงศ์ตูอิกาโนกูโปลูสามารถรวบรวมดินแดนที่แตกแยกให้เป็นหนึ่งเดียวได้อีกครั้งและสถาปนาราชอาณาจักรตองงาขึ้น ในปัจจุบันตูอิกาโนกูโปลูเป็นราชวงศ์ที่ปกครองประเทศตองงาในนามราชวงศ์ตูปู พระมหากษัตริย์พระองค์ปัจจุบันของราชวงศ์นี้คือสมเด็จพระราชาธิบดีตูปูที่ 6 

## ดูเพิ่ม
* รายพระนามพระมหากษัตริย์ตองงา
* จักรวรรดิตูอีโตงา
* ตูอีโตงา
* ตูอิฮาอะตากาลาอัว

## อ้างอิง

หมวดหมู่:ประวัติศาสตร์ตองงา
หมวดหมู่:พระมหากษัตริย์ตองงา
โลกบ้องแบ๊วของแมวตัวกลม

***โลกบ้องแบ๊วของแมวตัวกลม*** () เป็นซีรีส์มังงะญี่ปุ่น แต่งเรื่องและวาดภาพโดยรู ทัตสึกิ เป็นเรื่องราวเกี่ยวกับชีวิตประจำวันของแมวตัวกลมชื่อโปโยะ และครอบครัวซาโต้ที่เลี้ยงโปโยะ ตีพิมพ์โดยสำนักพิมพ์ทาเกโชโบะ มังงะมีลิขสิทธิ์ในประเทศไทยโดยสำนักพิมพ์เซนชู  ได้รับการดัดแปลงเป็นซีรีส์อนิเมะโทรทัศน์ในเดือนมกราคม พ.ศ. 2555 วิดีโอเกมอิงจากซีรีส์ที่ให้ผู้เล่นเลี้ยงโปโยะจำหน่ายในเดือนเมษายน พ.ศ. 2555 สำหรับเครื่องเล่นนินเท็นโด 3ดีเอส

## ตัวละคร
**ตัวละครหลัก**
* **ซาโต้ โปโยะ** แมวเพศผู้รูปร่างกลมตัวสีส้ม ตัวละครหลักของเรื่อง โปโยะนั้นเป็นแมวที่ตัวกลมมาตั้งแต่เกิดเอกลักษณ์คือเท้าหน้าซ้ายจะสีชมพูติดเป็นแถบเล็ก ๆ เหมือนอาโพโลช็อกโกแลต
* **ซาโต้ โมเอะ** เจ้าของของโปโยะ เป็นคนที่ทำอาหารเก่งมาก ชอบประดิษฐ์ประดอยของต่าง ๆ ออกมาเป็นรูปโปโยะ
* **ซาโต้ ฮิเดะ** น้องชายของโมเอะ เป็นคู่กัดกับโปโยะ ชอบหมามากกว่าแมว แต่ลึก ๆ ก็คอยดูแลโปโยะอยู่เหมือนกัน
* **ซาโต้ ชิเงะ** พ่อของโมเอะและฮิเดะ เป็นชาวสวนตัวจริงปลูกอะไรก็ขึ้นดีไปหมด นอกจากนั้นยังเป็นคนที่แข็งแรงมาก ๆ
* **มากิ** เพื่อนร่วมชั้นของฮิเดะ แอบชอบฮิเดะ เป็นลูกสาวของร้านเบเกอรี่ชื่อดัง เชี่ยวชาญการทำขนม
* **ซูซูกิ** เพื่อนร่วมชั้นของฮิเดะ เป็นเพื่อนสนิทกับฮิเดะ แอบชอบโมเอะอยู่ เป็นคนที่เก่งด้านมัลติมีเดียมาก
* **สึคุดานิ** สุนัขของมากิ ซุกซนมากมักและจะโดนโปโยะปราบอยู่บ่อย ๆ
* **ไดฟูกุ** หนูแฮมสเตอร์ของซูซูกิ สร้างรายได้ให้ซูซูกิมากมายจากการที่ซูซูกิเขียนการ์ตูนและบันทึกจากไดฟูกุ

**ตัวละครรอง**
* **คุณยาย **อาศัยอยู่บ้านข้าง ๆ ครอบครัวซาโต้ เป็นเจ้าของคุโรเบ้ ชอบแมวและทำอาหารเก่งเหมือนโมเอะ เป็นคนมีอารมณ์ขันและสนุก
* **คุโรเบ้ **แมวเพศผู้ที่ชอบโปโยะแต่เดิมถูกทิ้งอยู่ที่ลานจอดรถทำให้กลัวการขึ้นรถมาก
* **เอริจัง **แมวสาวของคุณนักเขียนพู่กัน ได้เรียนรู้หลายอย่างจากโปโยะแต่เดิมเป็นแมวที่ซนมากจนถูกนำมาคืนที่ร้านบ่อย ๆ กระทั่งคุณนักเขียนพู่กันมาซื้อไปและตั้งชื่อตามดาราสาว เอริ
* **คุณหมอ **สัตวแพทย์ประจำคลินิกสัตว์สวีท ช่วยโมเอะไว้ในหลาย ๆ ตอน

## โครงเรื่อง
โปโยะเป็นแมวจรจัดในสถานบันเทิงแห่งหนึ่งซึ่งคืนหนึ่งโมเอะซึ่งดื่มหนักจนเมาก็มาพบเข้าและฟุบหลับบนตัวโปโยะจนถึงเช้า พอโมเอะตื่นขึ้นจึงพบว่าสิ่งที่ตนนอนทับนั้นไม่ใช่หมอนแต่ดันเป็นแมวตัวกลมไปได้เสียนี่ เห็นดังนั้นแล้วโมเอะจึงเก็บโปโยะกลับมาเลี้ยงที่บ้านทันที

โครงเรื่องโดยรวมนั้นกล่าวถึงชีวิตประจำวันของครอบครัวซาโต้ (รวมโปโยะ) และเพื่อนบ้านในละแวกไกล้เคียงในแต่ละวัน ตัวเนื้อเรื่องไม่มีอะไรซับซ้อนมากนัก

## อ้างอิง

## แหล่งข้อมูลอื่น
* เว็บไซต์ทางการของภาพยนตร์การ์ตูนโทรทัศน์ ''โลกบ้องแบ๊วของแมวตัวกลม''  
* ข้อมูลหนังสือการ์ตูน ''โลกบ้องแบ๊วของแมวตัวกลม'' ในอนิเมะนิวส์เน็ตเวิร์ก 

หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:มังงะที่ตีพิมพ์ในปี พ.ศ. 2547
หมวดหมู่:อนิเมะที่ออกฉายในปี พ.ศ. 2555
หมวดหมู่:การ์ตูนช่องเกี่ยวกับแมว
หมวดหมู่:สตูดิโอดีน
แมกซ์เวลล์ เทรเวอร์

**แมกซ์เวลล์ เทรเวอร์** () เป็นนักจักรยานชาวอินเดีย ซึ่งถือเป็นนักจักรยานที่ยอดเยี่ยมที่สุดของประเทศอินเดีย เทรเวอร์เป็นผู้ครองสถิติของประเทศ โดยชนะเหรียญรางวัลกว่า 250 เหรียญและเป็นแชมป์จักรยานลู่ของประเทศสิบเอ็ดสมัย

## ประวัติ
แมกซ์เวลล์ เทรเวอร์ เกิดในครอบครัวเชื้อสายแองโกลอินเดีย โดยเขาเป็นหนึ่งในพี่น้องที่มีอยู่ทั้งหมดหกคน สี่คนเอาดีทางกีฬาจักรยานซึ่งได้เป็นตัวแทนรัฐอานธรประเทศและเป็นตัวแทนของประเทศหลายต่อหลายครั้ง นอกจากนี้ยังได้รับแรงบันดาลใจโดยเพรสตัน ทัลลี ซึ่งเป็นนักจักรยานระดับนานาชาติ ความสนใจในกีฬาของเทรเวอร์ได้รับการจุดประกายโดยพี่ชายของเขาที่มีชื่อว่า เกล็น ซึ่งเป็นนักจักรยานระดับนานาชาติในคริสต์ทศวรรษ 1970 ด้วยการฝึกฝนร่วม 8–10 ชั่วโมงของทุกวัน และได้รับการฝึกสอนโดยมุมตัซ อาเหม็ด ซึ่งเป็นผู้ฝึกสอนในระดับรัฐ ผู้ใช้ชีวิตในช่วงท้ายที่สหรัฐอเมริกา เทรเวอร์มีภรรยาและลูกทั้งหมดสามคน โดยลูกคนหนึ่งที่ได้รับการฝึกสอนจากเขา ได้ชนะการแข่งขันในระดับเยาวชนของประเทศและชนะอันดับสามในการแข่งขันชิงชนะเลิศของภาคใต้

การรุกของเทรเวอร์สู่การแข่งจักรยานได้เริ่มขึ้นใน ค.ศ. 1980 โดยในปีนั้น เขาได้ชนะการแข่งทั้งในระดับเยาวชนรวมถึงในรุ่นใหญ่ เขาได้เป็นตัวแทนของอินเดียในการแข่งขันเอเชียนเกมส์ที่เดลี (ค.ศ. 1982) และโซล (ค.ศ. 1986), จักรยานชิงแชมป์เอเชีย, ชิงแชมป์โลก และเฟรนด์ชิพเกมส์

หลังจากอำลาจากการเล่นกีฬา เทรเวอร์ได้ทำหน้าที่เป็นผู้ฝึกสอนทีมจักรยานรัฐอานธรประเทศและเป็นเลขานุการแห่งสมาคมจักรยานของรัฐ นอกจากนี้ เขายังมีส่วนร่วมในหลายกิจกรรม ดังเช่น การสนับสนุนวัฒนธรรมแองโกลอินเดีย และการรณรงค์ทางสังคม เช่น 'จักรยานในการทำงาน' หลังจากได้รับการไล่ตามโดยนักจักรยานรุ่นเยาว์ เทรเวอร์ก็ได้เริ่มการฝีกสอน และมีแผนที่จะเริ่มมีสถานศึกษาเป็นของตัวเอง

## อ้างอิง

## แหล่งข้อมูลอื่น
* 

หมวดหมู่:นักจักรยานชาวอินเดีย
หมวดหมู่:นักจักรยานลู่
หมวดหมู่:ชาวแองโกล-อินเดีย
หมวดหมู่:บุคคลจากไฮเดอราบาด
หม่อมเจ้ากุสุมา เกษมสันต์

**หม่อมเจ้ากุสุมา เกษมสันต์** เป็นพระธิดาในพระเจ้าบรมวงศ์เธอ กรมหลวงพรหมวรานุรักษ์ ประสูติแต่หม่อมเจียม เกษมสันต์ ณ อยุธยา (สกุลเดิม คชเสนี) เมื่อวันที่ 24 พฤศจิกายน พ.ศ. 2422 มีพระโสทรขนิษฐา 1 องค์คือหม่อมเจ้าประภาพรรณ และพระโสทรานุชา 1 องค์คือหม่อมเจ้าเกียรติประวัติ 

หม่อมเจ้ากุสุมามีพระนามลำลองในหมู่พระญาติว่า “**ท่านหญิงจุ่น**” เป็นพระพี่เลี้ยงในสมเด็จพระมหิตลาธิเบศร อดุลยเดชวิกรม พระบรมราชชนก และเป็นพระอภิบาลในสมเด็จเจ้าฟ้าฯ กรมพระนราธิวาสราชนครินทร์ บดินทรเชษฐภคินี พระบาทสมเด็จพระปรเมนทรมหาอานันทมหิดล พระอัฐมรามาธิบดินทร และพระบาทสมเด็จพระมหาภูมิพลอดุลยเดชมหาราช บรมนาถบพิตร เมื่อครั้งยังทรงพระเยาว์ สมเด็จเจ้าฟ้าฯ กรมพระนราธิวาสราชนครินทร์ บดินทรเชษฐภคินี ทรงเล่าถึงหม่อมเจ้าหญิงกุสุมาดังนี้

::*"...เมื่อมาอยู่กรุงเทพฯ เรา (สมเด็จพระเจ้าพี่นางเธอฯ, รัชกาลที่ ๘ และ รัชกาลที่ ๙) ได้ออกสังคมน้อยมาก เมื่อมีพิธีหลวงบางพิธีแม่ (สมเด็จพระศรีนครินทร์ฯ) จะให้ไป แต่การไปนั้นจะให้หม่อมเจ้ากุสุมา เกษมสันต์ เป็นผู้พาไป หม่อมเจ้ากุสุมา เกษมสันต์ เคยเป็นพระพี่เลี้ยงทูลหม่อมฯ (สมเด็จพระมหิตลาธิเบศรฯ) และเมื่อตอนที่เปิดสะพานพุทธยอดฟ้าฯ ป้าจุ่น (หม่อมเจ้ากุสุมา) นี่ก็เป็นผู้พาเราไปกราบพระบรมรูป"*

หม่อมเจ้ากุสุมา เกษมสันต์ สิ้นชีพิตักษัยเมื่อพ.ศ. 2477 สิริชันษา 55 ปี พระราชทานเพลิงศพ เมื่อวันพุธที่ 28 ธันวาคม พ.ศ. 2481 ในการนี้ พระบาทสมเด็จพระปรเมนทรมหาอานันทมหิดล พระอัฐมรามาธิบดินทร เสด็จพระราชดำเนินพระราชทานเพลิงศพ ณ สุสานหลวง วัดเทพศิรินทราวาสราชวรวิหาร 

## อ้างอิง

*ดำรงราชานุภาพ, สมเด็จฯ กรมพระยา, ลำดับสกุลคชเสนี กับ โบราณคดีมอญ ๒๕๐๘
*สมเด็จพระมหิตลาธิเบศร อดุลยเดชวิกรม พระบรมราชชนก. สภาอาจารย์ศิริราช, คณะแพทยศาสตร์ศิริราชพยาบาล, พิมพ์ครั้งที่ ๓, กรุงเทพฯ ไพศาลศิลป์การพิมพ์ ๒๕๒๖

หมวดหมู่:หม่อมเจ้าหญิง
หมวดหมู่:ราชสกุลเกษมสันต์
หมวดหมู่:สกุลคชเสนี
ลูลูงา

**ลูลูงา** เป็นอำเภอและหมู่เกาะในเขตการปกครองฮาอะไป ซึ่งเป็นส่วนหนึ่งของราชอาณาจักรตองงา ลูลูงาเป็นหมู่เกาะที่ประกอบไปด้วยเกาะทั้งสิ้น 17 เกาะแต่มีเพียง 5 เกาะเท่านั้นที่มีประชากรอยู่อาศัย อันได้แก่ ฮาอะเฟวา มาตูกู โกตู โออัว และตูงูอา ลูลูงามีประชากรทั้งสิ้น 1055 คน โดยส่วนใหญ่แล้วอาศัยอยู่ในฮาอะเฟวา

## อ้างอิง

หมวดหมู่:ประเทศตองงา
หมวดหมู่:เกาะในเขตโอเชียเนีย
หมวดหมู่:สถานที่ที่มีประชากรในประเทศตองงา
สวิตช์ปรอท

thumb|สวิตช์ปรอท วางอยู่บนกระดาษกราฟ
**สวิตช์ปรอท** () เป็นสวิตช์ไฟฟ้า
ที่ใช้หยดปรอทเปิดปิดวงจรตามความเอียงของตัวสวิตช์

สวิตช์ปรอทจะประกอบด้วยหลอดแก้วกลวงขนาดเล็ก ซึ่งมีหยดปรอทอยู่ภายใน
ที่ด้านหนึ่งของหลอดจะมีขั้วไฟฟ้า 2 ขั้ว เมื่อตัวสวิตช์ปรอทเอียงด้านที่มีขั้วไฟฟ้าลง
ปรอทจะไหลมาเจอกับขั้วไฟฟ้า ทำให้กระแสไฟฟ้าไหลครบวงจร
และเมื่อสวิตช์เอียงด้านตรงข้ามขั้วไฟฟ้าลง ปรอทจะไหลออกจากฝั่งขั้วไฟฟ้า
ทำให้วงจรไฟฟ้าขาดออกจากกัน

หมวดหมู่:ปรอท
หมวดหมู่:อุปกรณ์ไฟฟ้า
หมูชะมวง

**หมูชะมวง** เป็นอาหารพื้นบ้านในจังหวัดระยอง จันทบุรี และตราด เป็นอาหารประเภทแกงที่ไม่ใส่กะทิ โดยจะผัดหมูสามชั้นกับเครื่องแกงที่ประกอบด้วยพริกแห้ง ข่า กระเทียม หัวหอม และกะปิ เติมน้ำแล้วต้มให้เปื่อยนุ่ม ปรุงรสเปรี้ยวด้วยใบชะมวง โดยใช้ใบชะมวงที่เป็นใบเพสลาดมาฉีกเป็นชิ้นเล็ก ๆ ใส่ลงไปต้มพร้อมกับหมู ในปัจจุบันในจังหวัดจันทบุรีมีการผลิตจำหน่ายในรูปหมูชะมวงกระป๋องด้วย
thumbnail|left|ใบชะมวง ส่วนผสมสำคัญของหมูชะมวง

## อ้างอิง

หมวดหมู่:อาหารต้มแกง
หมวดหมู่:อาหารจากเนื้อหมู
หมวดหมู่:อาหารไทยภาคตะวันออก
หมวดหมู่:วัฒนธรรมของจังหวัดจันทบุรี
หมวดหมู่:วัฒนธรรมของจังหวัดตราด
หมวดหมู่:วัฒนธรรมของจังหวัดระยอง
กุ้งแตร์มีดอร์

**กุ้งแตร์มีดอร์** () เป็นอาหารฝรั่งเศสที่ประกอบด้วยส่วนผสมของเนื้อกุ้งมังกรสุกและซอสที่ทำจากเนย หอมแดง ไวน์ขาว น้ำซุป แป้งสาลี วิปปิงครีม มัสตาร์ดดีฌง ชีสกรูว์แยร์ นำไปบรรจุในเปลือกกุ้งอีก แล้วอบให้ชีสเหลือง ซอสที่ใช้ในอาหารนี้ใส่มัสตาร์ดด้วย อาหารชนิดนี้ประดิษฐ์ขึ้นเมื่อ พ.ศ. 2437 ในภัตตาคารในฝรั่งเศส ใกล้กับโรงละครกอเมดีฟร็องแซซ (Comédie Française) ในช่วงที่เปิดแสดงละครเรื่องแตร์มีดอร์ (Thermidor) โดยวิกตอเรียง ซาร์ดู (Victorien Sardou) ทำให้อาหารนี้ถือเป็นอาหารที่เกี่ยวเนื่องกับโอกาสพิเศษ 
## อ้างอิง

## แหล่งข้อมูลอื่น
*  Recipe.

หมวดหมู่:อาหารฝรั่งเศส
มันดง

**มันดง**หรือ**มันทราย**  เป็นไม้เถาในวงศ์ Dioscoreaceae แยกเพศ เถาเลื้อยพันไปด้านขวา ผิวเรียบ โคนต้นมีหนาม มีหัวเดี่ยวลึกลงไปใต้ดิน ก้านหัวยาว เนื้อหัวสีขาว ใบเดี่ยว ใบเปราะหักง่าย ดอกช่อ ผลเป็นแบบแคปซูล มีปีก ใบแห้งและแคปซูลเป็นสีขาวนวล พบในคาบสมุทรมลายูและหมู่เกาะอันดามัน หัวต้มสุกแล้วเหนียว รับประทานได้ 

## อ้างอิง

* พีรศักดิ์ วรสุนทโรสถ และคณะ. **ทรัพยากรพืชในเอเชียตะวันออกเฉียงใต้ 9: พืชให้คาร์โบไฮเดรตที่ไม่ใช่เมล็ด.** กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 242

หมวดหมู่:วงศ์กลอย

หมวดหมู่:พืชที่รับประทานได้
หมวดหมู่:สกุลกลอย
สักขี

**สักขี**  เป็นไม้พุ่มรอเลื้อยในวงศ์ถั่ว ลำต้นสีน้ำตาลอมม่วง มีปุ่มทั่วไป ใบประกอบแบบขนนก ขอบใบเรียบ ดอกช่อแยกแขนง ดอกย่อยขนาดเล็กสีขาว ผลเดี่ยวเป็นฝักแบนงอโค้ง ไม้ใช้ทำเครื่องมือประมงหรือทำเชือก 

## อ้างอิง

* มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 149

หมวดหมู่:วงศ์ย่อยถั่ว

หมวดหมู่:พืชที่ใช้ทำของใช้
หมวดหมู่:ไม้พุ่มรอเลื้อย
โจโฉ (ภาพยนตร์ พ.ศ. 2555)

**โจโฉ** (, ) ภาพยนตร์จีนอิงประวัติศาสตร์ ดัดแปลงจากวรรณกรรมของจีนเรื่อง *[[สามก๊ก]]* นำแสดงโดย โจว เหวินฟะ รับบทเป็น โจโฉ กำกับการแสดงโดย เจ้าหลินซัน ออกฉายเมื่อวันที่ 26 กันยายน พ.ศ. 2555

## เนื้อเรื่องย่อ

## นักแสดง
* โจว เหวินฟะ เป็น โจโฉ
* หลิว อี้เฟย์ เป็น หลิงจู / เตียวเสี้ยน
** จาง จื้มู่ เป็น หลิงจู (วัยเด็ก)
* ฮิโระชิ ทะมะกิ เป็น บอกสุ้น
** Liu Jieyi เป็น บอกสุ้น (วัยเด็ก)
* ซู โหย่วเผิง เป็น พระเจ้าเหี้ยนเต้
* แอนนี่ อวี้ เป็น นางฮกเฮา
* ชิว ซินฉื่อ เป็น โจผี
* เหยา หลู่ เป็น เกียดเป๋ง
* หนี่ ต้าฮง เป็น ฮกอ้วน
* Chi Cheng เป็น เคาทู
* Qu Quancheng เป็น โจสิด
* Bao Jianfeng เป็น ลิโป้
* Peng Jingci เป็น โจฮิว
* Guo Jinfei เป็น Chen Meng
* Tian Ruihui as Mu Yan

## ดูเพิ่ม
* สามก๊ก
* โจโฉ

## แหล่งข้อมูลอื่น
*โจโฉ The Assassins (铜雀台Tong que tai 2012)
*

หมวดหมู่:ภาพยนตร์จีน
หมวดหมู่:ภาพยนตร์จีนที่ออกฉายในปี พ.ศ. 2555
หมวดหมู่:ภาพยนตร์สงคราม
หมวดหมู่:ภาพยนตร์อิงประวัติศาสตร์
หมวดหมู่:ภาพยนตร์โลดโผน
หมวดหมู่:ผลงานที่สร้างจากสามก๊ก
เกิลส์เจเนอเรชันเวิลด์ทัวร์ เกิลส์แอนด์พีซ

**เกิลส์เจเนอเรชันเวิลด์ทัวร์ เกิลส์แอนด์พีซ** () เป็นทัวร์คอนเสิร์ตครั้งที่ 5 และเป็นเวิลด์ทัวร์คอนเสิร์ตครั้งแรกของกลุ่มศิลปินหญิงจากเกาหลีใต้ เกิลส์เจเนอเรชัน หรือ โซนยอชิแด ประกาศจัดอย่างเป็นทางการเมื่อเดือนเมษายน พ.ศ. 2556 และเริ่มแสดงเมื่อวันที่ 8 และ 9 มิถุนายน พ.ศ. 2556 ที่โซล ประเทศเกาหลีใต้ ก่อนจะทัวร์ไปตามเมืองต่าง ๆ ทั่วโลก

## ความเป็นมาของคอนเสิร์ต

SM Entertainment ต้นสังกัดของโซนยอชิแดได้ประกาศการจัดเวิลด์ทัวร์คอนเสิร์ตครั้งนี้อย่างเป็นทางการเมื่อวันที่ 26 เมษายน พ.ศ. 2556 หลังจากสิ้นสุดการแสดงคอนเสิร์ต Girls & Peace Japan 2nd Arena Tour 5 วัน ทัวร์คอนเสิร์ตครั้งนี้จัดขึ้นที่เกาหลีใต้หลังจากคอนเสิร์ตครั้งล่าสุดคือ 2011 Girls' Generation Tour ถึง 2 ปี บัตรเข้าชมคอนเสิร์ตที่เกาหลีใต้ได้เปิดจำหน่ายเมื่อวันที่ 9 พฤษภาคม และในวันแถลงข่าวคอนเสิร์ต ได้แจ้งว่าคอนเสิร์ตครั้งนี้มีแผนการออกทัวร์คอนเสิร์ตในประเทศใหญ่เช่น สหรัฐอเมริกา รวมไปถึงประเทศในทวีปอเมริกาใต้

ในวันที่ 5 มิถุนายน ได้มีประกาศว่าโซนยอชิแดจะจัดคอนเสิร์ตรอบต่อไปที่กรุงไทเป ประเทศไต้หวันในวันที่ 20 และ 21 กรกฎาคม

ในวันที่ 2 สิงหาคม ได้มีการยืนยันว่าโซนยอชิแดจะจัดแสดงคอนเสิร์ตนี้ที่กรุงจาการ์ตา ประเทศอินโดนีเซีย ซึ่งถือเป็นครั้งแรกที่พวกเธอได้ไปแสดงคอนเสิร์ตที่อินโดนีเซีย โดยคอนเสิร์ตในอินโดนีเซียจะจัดขึ้นในวันที่ 14 กันยายน ก่อนจะทัวร์ต่อไปที่ประเทศสิงคโปร์ในวันที่ 12 ตุลาคม และที่ฮ่องกงในวันที่ 9 และ 10 พฤศจิกายน ต่อด้วยกรุงเทพมหานคร ประเทศไทยในวันที่ 11 มกราคม พ.ศ. 2557 และที่มาเก๊าในวันที่ 15 กุมภาพันธ์ พ.ศ. 2557

ทั้งนี้ **แทยอน** หัวหน้าวงได้กล่าวว่ามาเก๊าจะเป็นเมืองสุดท้ายของเวิลด์ทัวร์คอนเสิร์ตนี้ แต่เวิลด์ทัวร์คอนเสิร์ตครั้งต่อไปของพวกเธอจะเริ่มขึ้นเร็๋วๆนี้ ส่วน **ซูยอง** สมาชิกในวงได้กล่าวให้ช่วยติดตามทัวร์คอนเสิร์ตต่อไปของพวกเธอ ('Love & Peace' Japan 3rd Tour) โดยมีการระบุว่าเวิลด์ทัวร์คอนเสิร์ตครั้งต่อไปของโซนยอชิแดจะจัดเพื่อโปรโมตมินิอัลบั้มชุดที่ 4 **[[มิสเตอร์ มิสเตอร์ (อีพี)|Mr.Mr.]]**

อนึ่ง ในคอนเสิร์ตที่ฮ่องกงและมาเก๊านั้น Tasty วงดูโอ้สังกัด Woolim Label (ค่ายเพลงในเครือ S.M Cultures & Contents) ได้ขึ้นแสดงเพื่อเปิดโชว์

## รายการการแสดง

**การแสดงหลัก**

# "Hoot"
# "Animal"
# "Talk Talk"
# "The Boys"
# "I Got A Boy"
# "Say Yes"
# "Dancing Queen"

# "Mr. Taxi" 
# "T.O.P."
# "Flower Power"

# "Paparazzi"
# "Run Devil Run"
# "Reflection"

# "Promise"
# "Baby Baby" 

# "I'm A Diamond"
# "Express 999"
# "Tell Me Your Wish (Genie)"
# "The Great Escape"  / Can't Take My Eyes Off You"

# "My J"
# "Kissing You" / "Way to Go"
# "Gee"
# "Forever"

# "Into The New World"
# "Love & Girls"
# "Oh!"
# "How Great Is Your Love"
# "Twinkle" 

## ตารางการแสดง

หมวดหมู่:คอนเสิร์ตทัวร์ในปี พ.ศ. 2556
หมวดหมู่:คอนเสิร์ตทัวร์ในปี พ.ศ. 2557
หมวดหมู่:คอนเสิร์ตทัวร์
หมวดหมู่:เกิลส์เจเนอเรชัน
หมวดหมู่:ทัวร์คอนเสิร์ตของเกิลส์เจเนอเรชัน
แห้วประดู่

**แห้วประดู่**  เป็นไม้ล้มลุกในวงศ์ Leguminosae ต้นตั้งตรง มีกิ่งน้อยหรือไม่มี มีขนสีน้ำตาลแดงปกคลุม โคนต้นใต้ดินเกิดเป็นหัวรูปยาว ใบประกอบ หูใบเป็นแบบเส้นด้าย ก้านใบมีขนแข็งและหยาบปกคลุม ดอกสีเหลืองอ่อน บางครั้งมีแถบสีม่วง ผลเป็นฝักรูปข้อ แก่แล้วแตก สีออกดำ พบในอินเดีย เอเชียตะวันออกเฉียงใต้และจีน หัวรับประทานได้ มีแป้ง 30% ของน้ำหนักแห้ง 

## อ้างอิง

* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 9: พืชให้คาร์โบไฮเดรตที่ไม่ใช่เมล็ด. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 246

หมวดหมู่:วงศ์ย่อยถั่ว

หมวดหมู่:พืชที่รับประทานได้
โนอาห์ ชิวูตา

**โนอาห์ ซิคอมเบ ชิวูตา** (​)​ เป็นนักฟุตบอลชาวแซมเบีย ตำแหน่งกองกลาง ปัจจุบันลงเล่นให้กับนครราชสีมา ยูไนเต็ด ในไทยลีก 3 โดยชิวูตาเคยติดทีมชาติแซมเบีย และเป็นหนึ่งในผู้เล่นทีมชาติชุดแชมป์แอฟริกาคัพออฟเนชันส์ 2012

## อ้างอิง

หมวดหมู่:บุคคลที่เกิดในปี พ.ศ. 2526
หมวดหมู่:ผู้เล่นสโมสรฟุตบอลนครราชสีมา มาสด้า
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชายชาวแซมเบีย
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลอยุธยา ยูไนเต็ด
หมวดหมู่:นักฟุตบอลชายชาวต่างชาติที่ค้าแข้งในประเทศไทย
อีวาน เปโตรวิช

**Ivan Petrovic** เป็น นักฟุตบอล สัญชาติเซอร์เบีย อดีตนักเตะสิงห์ท่าเรือ เป็นกำลังสำคัญในการพาทีม สิงห์ท่าเรือ เลื่อนชั้นสู่ไทยพรีเมียร์ลีก ฤดูกาล2013  ปัจจุบันได้ลงเล่นให้กับ นครราชสีมา มาสด้า เอฟซี ในตำแหน่งกองกลาง
## อ้างอิง

หมวดหมู่:ผู้เล่นสโมสรฟุตบอลการท่าเรือ
หมวดหมู่:ผู้เล่นสโมสรฟุตบอลนครราชสีมา มาสด้า
หมวดหมู่:ผู้เล่นในไทยลีก
หมวดหมู่:นักฟุตบอลชาวเซอร์เบีย
ปลาปอมปาดัวร์เฮคเคล

**ปลาปอมปาดัวร์เฮคเคล** (; ) ปลาน้ำจืดชนิดหนึ่ง ในวงศ์ปลาหมอสี (Cichlidae)

จัดเป็นปลาปอมปาดัวร์ชนิดหนึ่ง มีลักษณะโดดเด่นที่แตกต่างจากปลาปอมปาดัวร์ชนิดอื่น ๆ คือ กลางลำตัวมีแถบสีดำในแนวตั้งข้างลำตัว 9 แถบ โดยแถบที่ 5 บริเวณกลางลำตัวจะเป็นแถบหนาใหญ่เห็นชัดเจนที่สุด และแถบแรกที่พาดบริเวณดวงตาและแถบสุดท้าย คือ แถบที่ 9 บริเวณโคนหางจะมีสีดำเข้มเช่นเดียวกัน แต่มีขนาดเล็กกว่า 

ปลาปอมปาดัวร์เฮคเคล จะพบในแหล่งน้ำที่น้ำมีสีชา หรือที่เรียกว่า "Black Water" ความเป็นกรดเป็นด่าง (pH) ของน้ำประมาณ 3.8-4.8 ซึ่งนับว่ามีความเป็นกรดสูง และปลาปอมปาดัวร์เฮคเคลเมื่อเทียบกับปลาปอมปาดัวร์ชนิดอื่นอีก 2 ชนิดนั้นจะมีขนาดเล็กกว่า โดยทั่วไปพฤติกรรมในธรรมชาติมักรวมกลุ่มเป็นฝูงขนาดใหญ่เฉพาะปลาปอมปาดัวร์เฮคเคลด้วยกัน 

นอกจากนี้แล้วในวงการปลาสวยงาม ปลาปอมปาดัวร์เฮคเคลยังสามารถแบ่งออกเป็นสายพันธุ์ย่อย ๆ ได้อีกจำนวนหนึ่งตามสีสรร และแหล่งน้ำที่พบ ได้แก่

*นามูนดาบลูเฮคเคล (Nhamundá blue heckel)  เป็นปลาปอมปาดัวร์เฮคเคลที่มีที่มาจากแม่น้ำนาบูนดา ส่วนใหญ่มักมีลวดลายบนตัวเป็นสีเขียวอมน้ำเงินเห็นชัดเจน โดยเฉพาะบางตัวจะมีสีเข้มมากจนถึงบริเวณใบหน้าและแก้มเป็นปื้นสีเขียวอมน้ำเงิน ซึ่งลักษณะอย่างนี้จะเรียกว่า "บลูมูนเฮคเคล" (Blue moon heckel) มีราคาซื้อขายที่สูง และหาได้ยากมาก
*อูนินิเฮคเคล (Unini heckel) เป็นปลาปอมปาดัวร์เฮคเคลที่มีที่มาจากแม่น้ำอูนินิ 

ซึ่งปลาปอมปาดัวร์เฮคเคลนั้น ได้ถูกนำมาผสมข้ามพันธุ์กับปลาปอมปาดัวร์สายพันธุ์ต่าง ๆ ที่ได้รับการพัฒนาสายพันธุ์จากปลาป่ามาแล้ว กลายเป็นสายพันธุ์ใหม่ ๆ ที่มีสีสันโดดเด่นกว่าสายพันธุ์อื่น ๆ แต่ยังคงลายพาดบริเวณกลางลำตัวที่โดดเด่นไว้อยู่ ซึ่งปลาในลักษณะนี้ถูกเรียกว่า "ปลาปอมปาดัวร์เฮคเคลครอส" (Heckel cross) ในปัจจุบัน ปริมาณการผลิตที่มีลักษณะสวยงามพอจะจำหน่ายได้ก็ยังมีปริมาณไม่มากนัก ทำให้ปลาปอมปาดัวร์เฮคเคลครอสมีราคาซื้อขายที่แพงไม่แพ้ปลาป่าเลยทีเดียว 

## อ้างอิง

## แหล่งข้อมูลอื่น

หมวดหมู่:ปลาตู้
หมวดหมู่:ปลาปอมปาดัวร์
หมวดหมู่:ปลาทวีปอเมริกาใต้
ปลาปอมปาดัวร์เขียว

**ปลาปอมปาดัวร์เขียว** (; ) ปลาน้ำจืดชนิดหนึ่ง ในวงศ์ปลาหมอสี (Cichlidae)

เป็นปลาปอมปาดัวร์ชนิดหนึ่ง แม้จะมีชื่อว่าเขียว แต่ทว่าสีพื้นลำตัวของปลาปอมปาดัวร์เขียวมักออกไปทางโทนสีเขียวอมเหลือง และมีลักษณะที่แตกต่างจากปลาปอมปาดัวร์ชนิดอื่น ๆ ที่เห็นได้ชัดเจน คือ มีจุดสีแดงคล้ายสนิมขนาดเล็กขึ้นกระจายอยู่ตามลำตัว ซึ่งจุดเหล่านี้เป็นลักษณะที่พบได้บ่อยในปลาปอมปาดัวร์เขียวโดยปลาแต่ละตัวอาจจะมีจำนวนจุด และการกระจายมากน้อยแตกต่างออกไปตามแต่ละตัว แต่อย่างน้อยจะต้องมีปรากฏลักษณะจุดเช่นนี้บริเวณรอบครีบทวารเสมอ โดยปลาตัวใดที่มีจุดดังกล่าวมากและเห็นชัดเจน โดยที่มีลวดลายสีเขียวมรกตขึ้นชัดเจนตามบริเวณแนวครีบหลังและครีบท้องด้วย จะเรียกว่า "Red spotted green"

ปลาปอมปาดัวร์เขียว พบในแหล่งน้ำที่เป็นน้ำสีชา หรือ "Black Water" เช่นเดียวกับปลาปอมปาดัวร์เฮคเคล (*S. discus*) แต่จะพบในสภาพที่มีความเป็นกรดเป็นด่าง หรือ pH น้อยกว่า คือ ประมาณ 5.0-6.0 จึงไม่พบว่าปลาปอมปาดัวร์ทั้งสองชนิดนี้อยู่ในแหล่งน้ำเดียวกันเลย นอกจากนี้แล้ว ปลาปอมปาดัวร์เขียวมีแหล่งกระจายพันธุ์เทียบกับปลาปอมปาดัวร์ชนิดอื่นแคบกว่า ดังนั้น จึงเป็นปลาที่ถูกจับนำมาขายในตลาดปลาสวยงามน้อยที่สุดในบรรดาปลาปอมปาดัวร์ทั้งหมด

## การจำแนก
ปลาปอมปาดัวร์เขียว ยังถูกจำแนกออกเป็นชนิดย่อยได้อีก 3 ชนิด ได้แก่
**S. a. aequifasciatus* (ปลาปอมปาดัวร์เขียว หรือ Green discus)
**S. a. axelrodi* (ปลาปอมปาดัวร์น้ำตาล หรือ Brown discus)
**S. a. haraldi* (ปลาปอมปาดัวร์น้ำเงิน หรือ Blue discus)

แต่ทว่าการจำแนกเช่นนี้ยังไม่เป็นที่ยุติ เนื่องจากในระยะหลังนี้ได้มีนักมีนวิทยาบางคนได้เสนอให้ปรับเปลี่ยนวิธีการจำแนกชนิดของปลาปอมปาดัวร์เสียใหม่ โดยเสนอให้แยกปลาปอมปาดัวร์เขียวออกเป็นชนิดต่างหาก และรวมปลาปอมปาดัวร์น้ำตาลและปลาปอมปาดัวร์น้ำเงินเป็นชนิดเดียวกัน คือ *[[ปลาปอมปาดัวร์น้ำเงิน|S. haraldi]]*

## อ้างอิง

## แหล่งข้อมูลอื่น

หมวดหมู่:ปลาปอมปาดัวร์หมวดหมู่:ปลาตู้
หมวดหมู่:ปลาทวีปอเมริกาใต้
ปลาปอมปาดัวร์น้ำตาล

**ปลาปอมปาดัวร์น้ำตาล** หรือ **ปลาปอมปาดัวร์น้ำเงิน** (;  หรือ *Symphysodon aequifasciata haraldi*) ปลาน้ำจืดชนิดหนึ่ง ในวงศ์ปลาหมอสี (Cichlidae) 

เป็นปลาปอมปาดัวร์ชนิดหนึ่ง ซึ่งในข้อมูลบางแหล่งจัดให้เป็นชนิดย่อยของปลาปอมปาดัวร์เขียว (*S. aequifasciata*) 

ปลาปอมปาดัวร์น้ำตาลมีลักษณะที่เห็นได้เด่นชัดคือ บริเวณกลางลำตัวไม่มีลวดลาย จะมีลายเฉพาะบริเวณส่วนหัว ครีบหลังกระโดงบนและล่าง ส่วนบริเวณกลางลำตัวจะเป็นสีน้ำตาลอ่อนหรือสีน้ำตาลเข้ม หรือกระทั่งเข้มไปเป็นสีแดง ขึ้นอยู่กับแหล่งน้ำที่อาศัย นอกจากนี้แล้วบางตัวยังอาจมีลายบั้งสีดำเห็นเด่นชัดเช่นเดียวกับปลาปอมปาดัวร์เฮคเคล (*S. discus*) อีกด้วย

ในอดีต ปลาปอมปาดัวร์น้ำตาล จะถูกแยกออกจากปลาปอมปาดัวร์น้ำเงิน แต่ในปัจจุบัน ได้มีนักมีนวิทยาบางคนได้เสนอให้รวมเป็นชนิดเดียวกัน (ดังนั้นจึงทำให้การจำแนกปลาปอมปาดัวร์เป็นชนิดต่าง ๆ จึงยังไม่มีข้อยุติ) โดยปลาปอมปาดัวร์น้ำเงิน เป็นปลาที่มีลายสีน้ำเงินหรือสีฟ้าขึ้นอยู่เกือบเต็มหรือเต็มลำตัว มากหรือน้อยขึ้นอยู่กับแหล่งน้ำที่อาศัย 

ปลาปอมปาดัวร์น้ำตาลนั้นเป็นต้นสายพันธุ์ของปลาปอมปาดัวร์ชนิดแรกที่ถูกนำมาเลี้ยงเป็นปลาสวยงาม ต่อมาได้ถูกพัฒนาสายพันธุ์จากการที่เป็นปลาป่ามาเป็นสีสันและลวดลายที่หลากหลายในปัจจุบัน โดยปลาปอมปาดัวร์น้ำตาลจะเป็นต้นสายพันธุ์ของ "ปลาปอมปาดัวร์ 5 สี" และปลาปอมปาดัวร์น้ำเงินเป็นต้นสายพันธุ์ของ "Red turquoise" หรือ "Blue turquoise" หรือในชื่อภาษาไทยว่า "ปลาปอมปาดัวร์ 7 สี" นั่นเอง
thumb|250px|left|ปลาปอมปาดัวร์น้ำเงิน
นอกจากนี้แล้ว ปลาปอมปาดัวร์น้ำตาลยังมีชื่อเรียกอื่นในวงการปลาสวยงามในประเทศไทยว่า "ปลาป่าแดง" ซึ่งปลาในกลุ่มปลาป่าแดง จัดเป็นปลาปอมปาดัวร์ชนิดที่หาซื้อได้ง่ายที่สุด เพราะเป็นชนิดที่พบได้มากที่สุดในธรรมชาติ ปลาป่าแดงจึงมีราคาซื้อขายที่ย่อมเยาที่สุด นอกจากนี้แล้ว ปลาปอมปาดัวร์น้ำตาล ที่พบในแหล่งน้ำต่าง ๆ ซึ่งมีสีสันหรือลวดลายแตกต่างออกไป จะมีชื่อเรียกทางการค้าต่างกันออกไป เช่น "อเลนคิวร์เรด" (Alenquer red) หมายถึง ปลาที่มาจากแม่น้ำอเลนคิวร์, "อิคาเรด" (Içá red)  เป็นปลาปอมปาดัวร์น้ำตาลที่มีเส้นข้างลำตัวเส้นที่ 5 เป็นสีดำเข้มหรือเทาเข้มชัดเจนคล้ายกับปลาปอมปาดัวร์เฮคเคล แต่แถบแรกจะมีขนาดแคบกว่า แรกเริ่มปลาลักษณะนี้พบได้ในแม่น้ำอิคา ในประเทศเปรู แต่ปัจจุบันพบได้ในแหล่งน้ำอื่น ๆ ด้วย, "รอยัลบลู" (Royal blue) เป็นปลาปอมปาดัวร์น้ำเงินที่มีลวดลายขึ้นจนเต็มตัวเห็นได้ชัดเจน ลักษระเช่นนี้หาได้ยากเพราะส่วนใหญ่มักมีลายขึ้นเพียงบริเวณขอบด้านบนและด้านล่างของลำตัวเท่านั้น ทำให้ปลาปอมปาดัวร์รอยัลบลูมีราคาซื้อขายที่สูงมาก 

## อ้างอิง

## แหล่งข้อมูลอื่น

หมวดหมู่:ปลาตู้
หมวดหมู่:ปลาปอมปาดัวร์
หมวดหมู่:ปลาทวีปอเมริกาใต้
การจลาจลในนูกูอาโลฟา พ.ศ. 2549

**การจลาจลในนูกูอาโลฟา พ.ศ. 2549** เป็นการจลาจลที่เกิดขึ้นในวันที่ 16 พฤศจิกายน พ.ศ. 2549 ในกรุงนูกูอาโลฟา เมืองหลวงของประเทศตองงา การจลาจลในครั้งนี้เกิดจากความไม่พอในกระบวนการการปฏิรูปประชาธิปไตยภายในประเทศซึ่งล่าช้าเป็นอย่างมาก ด้วยความไม่พอใจดังกล่าวนำไปสู่การประท้วงตามท้องถนน การทำลายทรัพย์สินรวมไปถึงการเผาอาคารพาณิชย์เป็นจำนวนมาก ก่อให้เกิดการประกาศสถานการณ์ฉุกเฉินในเวลาต่อมา

## อ้างอิง

หมวดหมู่:ประวัติศาสตร์ตองงา
หมวดหมู่:นูกูอาโลฟา
หมายเลขโทรศัพท์ในประเทศตองงา

**[[รหัสโทรศัพท์ระหว่างประเทศ|รหัสโทรศัพท์]]: +676**
**[[International Call Prefix]]: 00**

**yy xxx**      โทรภายในตองงา

**+676 yy xxx**  โทรจากภายนอกตองงา

## แผนหมายเลขโทรศัพท์ในตองงา

โทรศัพท์เคลื่อนที่ที่ให้บริการโดย U-Call Mobile จะมีรหัสนำหน้าสองหลัก ได้แก่ 15, 16, 17, 18 หรือ 19

## อ้างอิง

White Pages - Tonga Telephone Directory

หมวดหมู่:การสื่อสารในประเทศตองงา
ตองงา
เวกมีอัป (เพลงมาอิ คูรากิ)

**เวคมีอัป** () เป็นดีวิดีซิงเกิลลำดับที่ 2 (ซิงเกิลลำดับที่ 41 จากทั้งหมด) ของ ไม คุรากิ  ออกจำหน่ายวันที่ 26 กุมภาพันธ์  พ.ศ. 2557
## ข้อมูลเพลง
เวคมีอัป เป็นดีวิดีซิงเกิลลำดับที่ 2 ของไม คุรากิ เป็นซิงเกิลในรอบ 1 ปี หลังซิงเกิลทรายอะเกน เวคมีอัปเป็นเพลงประกอบภาพยนตร์เรื่องแม่มดน้อยกิกิภาคคนแสดงที่จะฉายในวันที่ 1 มีนาคม โดยเปิดตัวหนังไปเมื่อวันที่ 20 กุมภาพันธ์ ที่ศาลเจ้าฮานะโซะโนะในกรุงโตเกียว พร้อมกับนักแสดงในเรื่องนี้ ซิงเกิลนี้เป็นซิงเกิลแรกในโปรเจกต์ฉลองครอบรอบ 15 ปีในวงการบันเทิงของเธอ โดยมิวสิกวิดีโอของเพลงนี้ได้นำนักแสดงนำของเรื่องแม่มดน้อยกิกิภาคคนแสดงคือ โคชิบะ ฟุอุกะ () มาเล่นด้วย 

เพลง always giving my heart เป็น 1 ใน 3 เพลงเดโมที่เปิดโหวตเพื่อที่จะทำเพลงใหม่สำหรับบรรจุลงในอัลบั้ม request album ที่จะออกจำหน่ายในกลางปีนี้ แต่ไม่ได้รับคัดเลือกให้ใส่ลงไปในอัลบั้มนี้ ภายหลังในเดือนพฤษภาคม เพลงนี้ได้ถูกนำไปประกอบการ์ตูนเรื่อง Neko no dayan () ตั้งแต่วันที่ 3 พฤษภาคม เป็นต้นไป  

เวคมีอัป เป็นดีวิดีแรกในรอบ 10 ปีหลังจาก My Refection ในปี 2547 ที่ติดท็อป 3 ในดีวิดีชาร์ต แต่อย่างไรก็ตาม ก็เป็นซิงเกิลแรกที่มียอดขายเปิดตัวน้อยกว่า 1 หมื่นชุด 

## รายชื่อเพลง
ทุกเพลง เนื้อร้อง แต่งโดย ไม คุรากิ ทำนองและเรียบเรียงโดย Tokunaga Akihito

## ชาร์ต
;ออริกอนชาร์ต (ในญี่ปุ่น)

;Billboard Japan

;Recochoku

## การนำไปใช้
* Wake me up : เพลงประกอบภาพยนตร์เรื่องแม่มดน้อยกิกิภาคคนแสดง
* always giving my heart : เพลงประกอบการ์ตูนเรื่อง Neko no dayan () 
## อ้างอิง

หมวดหมู่:ซิงเกิลในปี พ.ศ. 2557
หมวดหมู่:เพลงของมาอิ คูรากิ
หมวดหมู่:เพลงญี่ปุ่น
สถานีรถไฟเบอร์ลินตะวันออก

250px|thumbnail|right|สถานีรถไฟเบอร์ลินตะวันออก
**สถานีรถไฟเบอร์ลินตะวันออก** เป็นสถานีรถไฟที่เคยเป็นสถานีปลายทางในอดีต เป็นสถานีรถไฟที่สำคัญอีกแห่งหนึ่งในกรุงเบอร์ลิน ประเทศเยอรมนี ตั้งอยู่ในเขตเทศบาล Friedrichshain มีการเปลี่ยนชื่อสถานีอยู่บ่อยครั้ง ชื่อเดิมคือ **สถานีรถไฟกลางเบอร์ลิน** (ค.ศ. 1987-1998) ซึ่งสถานีรถไฟกลางนั้น ได้ย้ายไปตั้งอีกแห่ง ตั้งแต่วันที่ 26 พฤษภาคม ค.ศ. 2006 ทำให้สถานีนี้ ไม่ได้เป็นสถานีปลายทางอีกต่อไป

สถานีรถไฟมีจำนวน 11 ราง และ 9 ชานชาลา โดยมี 5 ชานชาลา สำหรับรถไฟทางไกล และอีก 4 ชานชาลา สำหรับรถไฟชานเมือง (เอส-บาห์น)

สถานีรถไฟแห่งนี้ ปรากฏในภาพยนตร์เรื่อง *The Bourne Supremacy (2004)*

## ดูเพิ่ม
* ด็อยท์เชอบาน (การรถไฟเยอรมนี)
* รถไฟเร็วเขตเมืองเบอร์ลิน

## อ้างอิง

## แหล่งข้อมูลอื่น

* Berlin Ostbahnhof  information on the website of Deutsche Bahn

เบอร์ลินตะวันออก
หมวดหมู่:สถานีรถไฟชานเมืองเบอร์ลิน